Hotspot

Hotspot iku panggonan-panggonan kang duwèni layanan internèt kanthi nggunakaké  tèknologi Wireless LAN, kaya ta ing pawiyatan luhur, mall, plaza, pabukon, restoran utawa papan anggegana.

Layanan internèt kaya iki, ana kang bayar lan ora bayar (gratis).Yuhefizar, 10 Jam Menguasai Internet, Teknologi & API + CD. Elex Media Komputindo.

 Sajarah Hotspot 
Konsèp iki kawiwitan ing taun 1993 déning Bret Stewart nalika konferènsi Networld lan Interop, ing San Fransisco. Kanthi nggunakaké tèknologi iki, saben wong bisa ngaksès jaringan internèt lumantar komputer/laptop/HP/PDA. Perangkat komputer/laptop/HP/PDA kuduné duwé prangkat wi-fi.
Lumrahé wi-fi hotspot nggunakaké standarisasi WLAN IEEE 802.11b utawa IEEE 802.11g. Teknologi WLAN iki bisa mènèhi kecepatan aksès kang dhuwur nganti 11 Mbps (IEEE 802.11 b) lan 54 Mbps (IEEE 802.11 g) ing jarak nganti 100 mèter.

 Komponèn hotspot 
Komponèn-komponèn kang ana ing hotspot ya iku:Edi S. Mulyanta, S.Si, Pengenalan Protokol Jaringan Wireless Komputer. ANDI
 Station tansah pindhah-pindhah (mobile)
 Access Point
 Switch, Router, Network Access Controller
 Web server utawa server liyané
 Konèksi Internet kang rikat
 Penyedia Jasa Internet Internet Service Provider
 Wireless ISP

 Tipe hotspot 
Jinis-jinising hotspot kang biyasa digunakaké ya iku:Onno W. Purbo, Internet Wireless lan Hotspot. Elex Media Komputindo.
 Hotspot gratis minangka tambahan pelanggan umum lumrahé dioprasèkaké ing hotèl, ing lobby hotèl, ing ruwang konferènsi (conference room), warung kopi (coffe shop), utawa ing kafé. Kadhang hotspot jinis iki minangka instalasi sèmi permanèn ana ing acara pamèran komputer utawa konferènsi / seminar komputer.
 Hotspot kang dibayar langsung ing wong kang duwèni gedhong, lumrahé ing ruwangan hotèl, restoran, utawa warung kopi (coffe shop). Ora kabèh hotèl bisa mènèhi layanan wi-fi gratis.
 Hotspot kang bayar ing operator wi-fi hotspot, kaya ta Boingo, iPASS. Operator wi-fi hotspot iki minangka jaringan internasional kang global kanthi panganggo kang akèh ngalih panggonan (mobile) kanthi internasional. Jinis hotspot iki lumrahé luwih disenengi panganggo kang teka saka manca nagara.

 Ancaman 
Saiki, hotspot sansaya akèh ana ing panggonan umum, nanging saben golèk sambungan ing sawijining hotspot bebayani tumrap PC utawa laptop.Rahmat Putra, Panduan Lengkap Memilih Koneksi Internet (plus CD). mediakita. Hotspot ya iku jaringan bukakan kang ora terenkripsi, mula nalika wis nyambung karo pengguna hotspot liyané, kabèh mau bisa nyusup lan nyebabake komputer rusak.

Peretas (Hacker) nggunakaké  hotspot kanggo ngawasi sinyal wireless utawa njebak supaya kecekel ing hotspot evil twin.Jubilee Enterprise, Membangun Jaringan Internet Wireless Tanpa Bantuan. Elex Media Komputindo. Hotspot evil twin iki minangka gangguan nalika hacker nyusup ing sinyal wireless kanggo mikir yèn ana pengguna kang ana ing area hotspot. Nalika pangguna wiwit oprasi lumantar evil twin, mula hacker bakal ngawasi aktivitas internet pangguna hotspot. Kaanan iki bisa nddekake hacker ngakses kartu kredit pangguna hotspot, yèn nindakaké transaksi kanthi daring (online).

 Pranala njaba 
 Situs web tentang hotspot 

 Cathetan suku 

Kategori:Internèt
Kategori:Istilah tèknologi informasi sajeroning basa Inggris
Kategori:Komunikasi nirkabel